Diari Oficial de la Generalitat Valenciana


Sumari del DOGV 7890, del 07-10-2016 (2016/7550)

RESOLUCIÓ de 19 de setembre de 2016, de la Conselleria d'Hisenda i Model Econòmic, per la qual s'accepta la cessió gratuïta de l'ús de l'immoble propietat de l'Ajuntament de Gandia siti al carrer de Benicanena, 81 de l'esmentada població.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7550


Data del document
:   19-09-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de setembre de 2016, de la Conselleria d'Hisenda i Model Econòmic, per la qual s'accepta la cessió gratuïta de l'ús de l'immoble propietat de l'Ajuntament de Gandia siti al carrer de Benicanena, 81 de l'esmentada població. [2016/7550]  
L'Ajuntament de Gandia, en sessió plenària realitzada el dia 12 de març de 2015, va acordar la cessió gratuïta a la Generalitat de l'ús de l'immoble de la seua propietat siti al carrer de Benicanena, 81 de l'esmentada població.  
A proposta de la Conselleria de Justícia, Administració Publica, Reformes Democràtiques i Llibertats Publiques de 28 d'octubre de 2015 es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a albergar la Fiscalia, oficines i dependències, amb subjecció al que estableix l'article 111 del Reglament de Béns de les Entitats Locals, en tindre l'immoble que se cedeix la naturalesa jurídica de patrimonial.  
L'article 44 de la Llei 14/2003, de 10 d'abril, de Patrimoni de la Generalitat estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni estableix que l'adquisició de béns i drets en virtut de cessió administrativa porta implícita l'afectació a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic Administració de Justícia i adscrit a la Conselleria de Justícia, Administració Publica, Reformes Democràtiques i Llibertats Publiques, a la qual correspon la seua administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament de Gandia de l'ús per un termini de 10 anys de l'immoble siti al carrer de Benicanena 81 de l'esmentada població que obeeix a la descripció següent:  
«Local singular de dues plantes diàfanes de forma rectangular, ubicat junt amb el carrer de situació, o siga, carrer Benicanena i per tant constitueix el bloc més al nord de tots els cossos d'edificació de què es compon el total conjunt arquitectònic. Té una superfície construïda de cinc-cents díhuit metres i huitanta-set decímetres quadrats; construïda amb repercussió d'elements comuns de cinc-cents trenta metres i quaranta-nou decímetres quadrats. Limita pels quatre costats amb el solar on s'ubica. En el seu límit est es troba ubicada l'escala d'accés al soterrani garatge i habitació d'instal·lacions, i en el límit oest, escala d'accés a la planta superior i dos habitacions sense destinació específica. S'hi pot accedir tant directament des del carrer com des del soterrani garatge a través de la referida escala. Quota de participació. 11,84 per cent.»  
  
Consta inscrita en el Registre de la Propietat de Gandia 1 al tom 2006, llibre 1234, foli 217, finca 87641, inscripció 2a.  
Referència cadastral: 6384875KV4657N4849NE.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
L'inici del termini de la cessió començarà des de l'adopció del corresponent acord plenari d'aprovació de la cessió d'ús a favor de la Generalitat. Aquesta cessió s'ampliarà automàticament per pròrrogues successives d'un any fins a un màxim de 30 inclòs el període inicial sempre que no siga denunciat per cap de les parts amb una antelació almenys de sis mesos.  
La cessió queda subjecta a les següents condicions a complir per la Generalitat:  
a) Destinar únicament i exclusivament l'immoble durant tot el termini de la cessió a oficines i dependències de la Fiscalia en la localitat de Gandia.  
b) A rehabilitar i adaptar les instal·lacions a l'ús previst  
c) Les obres de rehabilitació i adaptació a l'ús previst han d'estar finalitzades abans del termini de tres mesos (prorrogables) comptat a partir de l'acceptació de la cessió. En el moment en què s'ultime aquest termini haurà d'iniciar-se la implantació de l'ús i la destinació haurà de mantindre's durant tot el temps de cessió.  
d) No arrendar ni transmetre per cap títol a favor d'un tercer l'immoble.  
e) Que es duga a terme el manteniment, conservació, adequació i reparacions de l'immoble durant tot el termini de la cessió i les seues pròrrogues i es faça càrrec d'aquestes despeses, així com del pagament dels impostos i la resta d'exaccions fiscals, entre ells l'lBl, que es deriven de l'immoble objecte de cessió durant el termini establit per a aquesta.  
f) El cessionari estarà obligat a posar al seu nom els contractes de subministraments en el cas que aquests estigueren vigents en un termini interior a tres mesos des de la data de formalització de la cessió. Els deutes contrets abans de la data de la formalització de la cessió correspondran a l'Ajuntament de Gandia.  
g) Totes les responsabilitats inherents a l'adequació de l'immoble, posada en funcionament, manteniment, conservació, reparacions i explotació d'allò que s'ha construït corren de compte del cessionari, que, per consegüent, assumeix qualsevol responsabilitat derivada de l'ús de l'immoble durant tot el període de la cessió.  
En cas d'incompliment dels fins per als quals se cedeix l'immoble, una vegada sol·licitada la reversió per part de l'ajuntament i remesa com a sol·licitud de reversió a la Conselleria d'Hisenda i Model Econòmic, es tramitarà per aquesta el corresponent expedient d'acord amb el que disposa el Reial Decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat  
  
  
Tercer  
El dret d'ús sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic administració de justícia i adscrit a la Conselleria de Justícia, Administració Publica, Reformes Democràtiques i Llibertats Publiques, a la qual corresponen les competències demanials sobre aquest, inclosa la seua administració, defensa i conservació.  
  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la llei 14/2003, de 10 d'abril, de Patrimoni de la Generalitat.  
  
Contra el present acte, que és definitiu en via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant del jutjat contenciós administratiu de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que es puga exercitar qualsevol altre que s'estime procedent.  
  
València, 19 de setembre de 2016.- El conseller d'Hisenda i Model Econòmic: Vicent Soler i Marco.